**Osnovna škola Višnjevac**

**31 220 Višnjevac, Crni put 41**

Na temelju članka 107.  Zakona o odgoju i obrazovanju u osnovnoj i srednjoj školi (Narodne novine, broj 87/08., 86/09, 92/10.,105/10.,90/11., 16/12., 86/12. 94/13 i, 152/14., 7/17., 68/18, 98/19, 64/20 i 151/22), članka 7. Pravilnika o djelokrugu rada tajnika i administrativno-tehničkim i pomoćnim poslovima koji se obavljaju u osnovnoj školi (NN 40/14.) Osnovna škole Višnjevac iz Višnjevca, objavljuje

                                                  NATJEČAJ

za popunu radnog mjesta:

- kuhar/ica - na puno, neodređeno radno vrijeme - 1 (jedan) izvršitelj/ica.

Mjesto rada: Osnovna škola Višnjevac, Višnjevac, Crni put 41.

Uz opće uvjete za zasnivanje radnog odnosa propisane općim propisima o radu kandidati trebaju zadovoljiti i posebne uvjete propisane člankom 10. Pravilnika o radu Osnovne škole Višnjevac iz Višnjevca:

* završena srednja škola – program kuhar, odnosno KV kuhar
* završen tečaj higijenskog minimuma.

 Uz vlastoručno potpisanu prijavu na natječaj u kojoj se navode osobni podaci kandidata (ime, prezime, adresa prebivališta/boravišta, kontakt telefon i e-mail) kandidati su obvezni priložiti:
- životopis,
- dokaz o državljanstvu,
- dokaz o stečenoj stručnoj spremi,
- uvjerenje nadležnog suda da se protiv kandidata ne vodi kazneni postupak za neko od kaznenih djela iz članka 106. Zakona o odgoju i obrazovanju u osnovnoj i srednjoj školi - ne starije od dana objave natječaja,
- dokaz o evidentiranom radnom stažu (elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje) - ne stariji od dana objave natječaja,

- potvrdu o završenom tečaju higijenskog minimuma.

Isprave se prilažu  u  neovjerenoj preslici i ne vraćaju se kandidatu nakon završetka natječajnog postupka, uz obvezu odabranog kandidata da prije sklapanja ugovora o radu dostavi izvornike isprava ili preslike ovjerene od strane javnog bilježnika sukladno Zakonu o javnom bilježništvu (Narodne novine broj 78/93., 29/94., 162/98., 16/07., 75/09., 120/16. ).

Nepravodobne i nepotpune prijave neće se razmatrati.
Osoba koja ne podnese pravovremenu i potpunu prijavu ili ne ispunjava formalne uvjete iz natječaja ne smatra se kandidatom  prijavljenim  na natječaj i ne obavještava se o razlozima zašto se ne smatra kandidatom  natječaja.

Na natječaj se mogu  javiti osobe oba spola. Izrazi koji se koriste u natječaju, a imaju rodno značenje koriste se neutralno i odnose se jednako na muške i na ženske osobe.

Osobe koje se pozivaju na pravo prednosti sukladno članku 102. Zakona o hrvatskim braniteljima iz Domovinskog rata i članovima njihovih obitelji (Narodne novine 121/17, 98/19, 84/21), članku 48. f Zakona o zaštiti vojnih i civilnih invalida rata (Narodne novine broj 33/92, 77/92, 27/93, 58/93, 2/94, 76/94, 108/95, 108/96, 82/01, 103/03 i 148/13, 98/19), članku 9. Zakona o profesionalnoj rehabilitaciji i zapošljavanju osoba s invaliditetom (Narodne novine broj 157/13, 152/14, 39/18, 32/20) te članku 48. Zakona o civilnim stradalnicima iz Domovinskog rata (Narodne novine broj 84/21), dužne su u prijavi na javni natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Osobe koje ostvaruju pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (Narodne novine broj 121/17, 98/19, 84/21), uz prijavu na natječaj dužne su priložiti i dokaze propisane člankom 103. stavak 1. Zakona o hrvatskim braniteljima iz Domovinskog rata i članovima njihovih obitelji

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf)

Osobe koje ostvaruju pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata (Narodne novine broj 84/21), uz prijavu na natječaj dužne su u prijavi na natječaj pozvati se na to pravo i uz prijavu dostaviti i dokaze iz stavka 1. članka 49. Zakona o civilnim stradalnicima iz Domovinskog rata

Poveznica na internetsku stranicu Ministarstva hrvatskih branitelja s popisom dokaza potrebnih za ostvarivanja prava prednosti: [https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Za kandidate prijavljene na natječaj koji ispunjavaju formalne uvjete natječaja, te čije su prijave pravodobne i potpune provest će se vrednovanje/testiranje temeljem Pravilnika o načinu i postupku zapošljavanja Osnovne škole Višnjevac.

O načinu provođenja vrednovanja/testiranja, izvorima za pripremanje kandidata, vremenu vrednovanja/testiranja, te eventualnom prilaganju dodatne potrebne dokumentacije kandidati će biti obaviješteni objavama na mrežnoj  stranici Škole <http://os-visnjevac.skole.hr/natje_aji_za_radna_mjesta> i oglasnoj ploči škole. Smatra se da je kandidat koji ne pristupi vrednovanju/testiranju povukao prijavu na natječaj i više se ne smatra kandidatom.

O rezultatima natječaja kandidati  će biti  obaviješteni  na mrežnoj stranici Osnovne škole Višnjevac <http://os-visnjevac.skole.hr/natje_aji_za_radna_mjesta> u roku od 15 dana od dana donošenja odluke o izboru kandidata.

U skladu s odredbom EU2016/679 Europskog parlamenta i Vijeća Europe te Zakonom o provedbi Opće uredbe o zaštiti osobnih podataka (NN 42/18) prijavom na natječaj kandidati daju izričitu privolu Osnovnoj školi Višnjevac za prikupljanje i obradu podataka iz natječajne dokumentacije, a koji će se obrađivati i objaviti na mrežnim stranicama škole isključivo u svrhu provođenja natječajnog postupka.

Rok za podnošenje prijave na natječaj je 8 dana od dana objave natječaja.

Prijave na natječaj dostavljaju se neposredno ili poštom na adresu **Osnovna škola Višnjevac, Crni put 41, 31220 Višnjevac, s naznakom «Za natječaj»**

Natječaj je objavljen na mrežnoj stranici i oglasnoj ploči Osnovne škole Višnjevac i mrežnoj stranici i oglasnoj ploči Hrvatskog Zavoda za zapošljavanje dana **11. rujna i traje do 18. rujna 2023. godine.**

KLASA: 112-03/23-01/9

URBROJ: 2158-125/01-23-2

Višnjevac, 11. rujna 2023.

Ravnatelj:

 Dane Končar, mag.cin